LONGO DIA 12
Luholo lutshi wajiya gusuena hehi nu Nzambi?
1. Nzambi wanavua gutoga guagasue ba?
Nzambi udi mutamega athu a mu yifutshi yagasue ha gusuena gudi muene mu njila ya gumutoga. (Lungimbo 65:2) Uvi, anavuago, yakotelesa egi anatshiginago gutoga guagasue. Ha gutala, yala wanamonesa mukaji ’enji lamba, gutoga guenji guajiyilego gubalega. (1 Phetelo 3:7) Enji, tangua ana Yisalele ahatele gukalagala gubola, Nzambi watunyile gutegelela gutoga guawo. Tudi naye gujiya egi gutoga gudi luendu lua koma. Uvi, Nzambi wanategelela gutoga gua athu a masumu akoma gula abalumuna mitshima.
2. Luholo lutshi tuajiya gutoga?
Gutoga gudi gukombelela; hene, tudi naye gutoga phamba Yehowa, Mufugi wetu. (Matayo 4:10; 6:9) Luko, luholo tudi athu ashigo agutagana, tudi naye gutoga mu jina dia Yesu wafuile mukunda nu masumu etu. (Yone 14:6) Yehowa anatshigana ndo egi tukuate gutoga mu woongo nga guisonega ha iji dia mukanda. Wanatshigina egi gutoga guetu gukatuge gu mutshima.
Mufugi wetu wanavua ata gutoga gua mugimume. (1 Samuele 1:12, 13) Udi gututamega ha gumutoga tangua diagasue, gifua mugimenegena, mu ngueze, mu tangua dia gudia, nga tangua dia lamba.
3. Mukunda natshi aklisto anagudibungisa?
Ishigo ndaga ya leba ha gusetuga gua Nzambi, mukunda tudi mujinga nu athu anakhala go nu gutshigina gua Nzambi enji analelula malaji ’enji ha gusha guhuima ha mavu. (2 Timote 3:1, 4; 2 Phetelo 3:3, 13) Hene, tudi nu funu ya gudibungisa nu athu tuanakombelela nawo ha gudikolesa.
Gudibungisa nu athu anuzumba Nzambi guanugutukuatesa ha gumusuena. Gudibungisa gua Mathemu’a Yehowa gudi matangua abonga ha gudikolesa mu gutshigina gua athu ako.
4. Luholo lutshi wajiya gusuena hehi nu Nzambi?
Wajiya gusuena hehi nu Yehowa gula udi mutangiza muavula ndaga walonguga mu Mbimbi yenji. Tangiza makalegelo, malongo nu malaji enji. Gutoga nu gutangiza muavula guana gutukuatesa ha gumona gukoma gua kuzumba nu gutema gua Nzambi.
Wajiya gusuena gua Nzambi gula udi gumushila mutshima, enji wamutshigina. Uvi, gutshigina gudi gifa mutshi umulomba guudisa. Udi naye gudisa gutshigina guaye tangua diagasue ha gutalela ikuma wanatshiginyila ndaga jiene.
5. Itshi mba uheta ha gusuena hehi nu Nzambi?
Yehowa wanatangiza athu anagumuzumba. Wajiya guabamba mu gingonza giagasue giajiya gubolesa gutshigina guawo enji felela diawo dia monyo wa ivuo nu ivuo. (Lungimbo 91:1, 2, 7-10) Udi gututemesa mu khalelo dia monyo diajiya guzangela muila nu gusuanguluga guetu. Yehowa wanagutulonga luholo lua bonga lua gujinga.
HAGUJIYA NDAGA JIKO
Toga gulonguga gua Biblia ya ufele
Gikuma Kitshi Tudi Naye Gulonguga Biblia?
Biblia yena kweteya mihu ya koma ya lujingu ya bamilio a athu mu mavu a gaswe. Wa tshikina kukhala mu katshi kawo ba?
kmb_Latn lua_Latn lua_Latn lua_Latn lua_Latn lua_Latn lua_Latn lin_Latn kmb_Latn kmb_Latn lua_Latn lua_Latn lua_Latn cjk_Latn lua_Latn min_Latn kon_Latn lua_Latn hau_Latn